PRIMĂRIA MUNICIPIULUI SATU MARE

Arhitect Șef 

Nr. 55759/28.09.2026
În temeiul prevederilor art. 136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,  

Arhitectul Șef al Municipiului Satu Mare, formulează următorul,
RAPORT DE SPECIALITATE
la proiectul de hotărâre  privind  aprobarea documentatiei  P.U.Z. – Zonă de servicii în municipiul Satu Mare, Str. Prunilor, nr. cad. 156303. 

Potrivit prevederilor art. 47 din Legea nr. 350/2001 privind amenajarea teritoriului și urbanismul, cu modificările și completările ulterioare, Planul urbanistic zonal este instrumentul de planificare urbană de reglementare specifică, prin care se coordonează dezvoltarea urbanistică integrată a unor zone din localitate, caracterizate printr-un grad ridicat de complexitate sau printr-o dinamică urbană accentuate și cuprinde reglementări asupra zonei referitoare la:

    a) organizarea rețelei stradale;

    b) organizarea arhitectural-urbanistică în funcție de caracteristicile structurii urbane;

    c) modul de utilizare a terenurilor;

    d) dezvoltarea infrastructurii edilitare;

    e) statutul juridic și circulația terenurilor;

   
    f) protejarea monumentelor istorice și servituți în zonele de protecție ale acestora.

Având în vedere documentația înaintată de Bârseuan Marinel Ioan şi Bârseuan Georgeta, înregistrată la sediul instituției prin adresa nr. 50376/31.08.2026, prin care solicită aprobarea documentației de urbanism PUZ - Zonă de servicii în municipiul Satu Mare, Str. Prunilor, nr. cad. 156303, care face obiectul prezentului proiect de hotărâre, formulez și susțin următoarele: 
Terenul studiat este în suprafaţă 540 mp, reprezentat prin parcela înscrisă în CF. nr. 156303 compus din teren sub nr. cad. 156303 şi construcţii sub nr. cad. 156303-C1, 156303-C2 (fără acte), proprietatea Bârseuan Marinel Ioan şi Bârseuan Georgeta.

Conform extrasului CF terenul este situat în intravilanul municipiului Satu Mare și are categoria de folosință curţi construcţii intravilan.
reglementări:

· Zonă de servicii ( comerţ de cartier, magazin alimentar, farmacie, drogherie, HORECA- cafenea, cofetărie, patiserie-fără producţie industrială, servicii personale: frizerie, coafor, cosmetică, croitorie, spălătorie, curăţătorie ecologică, servicii liberale, cabinete medicale, sedii firmă, after school, centru de formare profesională, etc).

Se vor desfiinţa construcţiile C1 ŞI C2 existente.

· Zonă spaţii verzi. Se va asigura un procent minim de 10% spaţii verzi amenajate 

· Se admit împrejmuiri opace sau transparente cu înălţimea maximă de 2,00 m. Împrejmuirea către donmeniu public se va face astfel încât să nu afecteze vizibilitatea şi siguranţa în trafic.

· Zonă parcări, accese, circulaţii rutiere şi pietonale. Parcările se vor asigura pe parcelă proprie cu respectarea HCL 350/2021.

· Regim de înălțime : P, P+1, P+1+M, Hmax cornişă 10,00 m, Hmax coamă 12,00 m

· POT max 50%   CUT max 1,20

· Aliniamente : Conform planşei U3- Reglementări urbanistice, zonificare. Construcţiile se vor amplasa în interiorul zonei edificabile, pe limita de proprietate spre stradă .
       Se va respecta Codul Civil pentru distanţele faţă de limitele laterale şi posterioare.

· Accesul auto şi pietonal se va face din Str. Prunilor şi din B-dul Cloşca

Echiparea tehnico edilitară :
Alimentarea cu apă, canalizare, gaze naturale şi energie electrică se va face prin racordare la reţelele existente pe Str. George Boitor. .

Documentaţia a obţinut următoarele avize:
- SC Apaserv SA
- Delgaz Grid SA

- Distribuţie Energie Electrică Romînia S.A :Acord de principiu

Aviz amplasament

- Orange România Communications S.A.

- Digi România S.A. -punct de lucru Satu Mare
- Inspectoratul pentru Situaţii de Urgenţă Someş al Judeţului Satu Mare

- Direcţia de Sănătate Publică Satu Mare

- Agenţia de Protecţie a Mediului Satu Mare

- Acord 

	                       - Serviciul Ecologie Urbană și Spații Verzi
                  - Serviciul Administrare Căi Publice, Autorizări

            - Serviciul Telecomunicaţii Speciale


Documentaţia de urbanism a fost supusă dezbaterii publice după cum urmează:

· etapa pregătitoare la data de 22.12.2025

· etapa elaborării propunerilor la data de 2.06.2026

Pe perioada dezbaterii publice nu s-au înregistrat sesizări sau reclamaţii.

Documentaţia cuprinde Raportul informării şi consultării publicului nr. 37435/17.06.2026.

Documentația a fost analizată de Comisia Tehnică de Amenajare a Teritoriului și Urbanism la data de 22.09.2026  și a obținut avizul favorabil al Arhitectului Șef nr. 22/22.09.2026.
Întrucât documentația este completă, are toate avizele solicitate, s-a încheiat procedura dezbaterii publice, are avizul favorabil al Arhitectului Șef al Municipiului Satu Mare în urma analizării în Comisia Tehnică de Urbanism și Amenajare a Teritoriului, 
Față de cele expuse mai sus, raportat și la prevederile art. 129 alin.(2) lit. c) și alin. (6) litera c) din O.U.G nr. 57/2019 privind Codul Administrativ, cu modificările și completările ulterioare potrivit cărora consiliul local avizează sau aprobă în condițiile legii documentațiile de amenajare a teritoriului și de urbanism ale localității,
Proiectul de hotărâre privind aprobarea documentației PUZ - Zonă de instituţii servicii în municipiul Satu Mare, P-ţa George Boitor nr.2-3, se înaintează Consiliului Local al municipiului Satu Mare cu propunere de aprobare.

